OpenLLM-France/wikimedia huggingface dataset:
# Parc Gorki

El Parc Gorki (el nom real del qual és "Parc de la Cultura i el Descans en memòria de M. Gorki", "Центральный Парк Культуры и Отдыха (ЦПКиО) им. Горького" en rus) està ubicat a la ciutat de Moscou, al llarg del riu Moskvà, no gaire lluny del centre de la ciutat (2 quilòmetres al sud-oest del Kremlin). Va ser batejat així en homenatge a l'escriptor soviètic Maksim Gorki; de tota manera, a Moscou és conegut popularment com a “Park Kulturi”.
En les seves més de 100 hectàrees s'hi emplacen variats jardins, llacunes, àrees de recreació, espais esportius, i zones habilitades per jugar als escacs.
Es pot arribar en metro a algun dels seus accessos, on es paga una entrada modesta. Dues estacions de metro arriben prop de l'entrada principal al carrer Krimski Val: Parc Kulturi i Octyabrscaya.
El parc va servir d'inspiració per a la pel·lícula nord-americana "Gorky Park" (1983), i és anomenat almenys en dues cançons: "Wind of change" de Scorpions, que s'hi refereix com al lloc en què es produeixen canvis després de la Guerra Freda, i a la cançó "Vodka" interpretada per la cantant Morena, al Festival de la Cançó d'Eurovisió 2008 representant Malta.

## Enllaços externs

* Parc Gorki - Lloc web oficial
# Michael Parks

Michael Parks (Corona, 24 d'abril de 1940 - Los Angeles, 9 de maig de 2017) va ser un actor, director de cinema i cantant estatunidenc. Ha aparegut a una cinquantena de pel·lícules i també a televisió, però segurament es va fer més conegut per les últimes obres amb Quentin Tarantino, Robert Rodríguez i Kevin Smith.

## Biografia

Parks va néixer a Corona, al comtat de Riverside, Califòrnia. Fou fill d'un jugador de beisbol. El seu nom real és Harry Samuel Parks. Va estar canviant de feina en feina quan era jove, conreant fruites, com obrer en obres d'excavació, portant camions i bomber d'incendis forestals. Va morir el 9 de maig del 2017 amb 77 anys.

## Carrera

El primer reconeixement li va venir amb un paper a televisió a la sèrie Then Came Bronson (1969-1970). També va cantar el tema de Long Lonesome Highway, que arribaria al número 20 de Billboard Hot 100 i al lloc 41è al Hot Country Songs hit. L'àlbum fou gravat sota MGM records (el segell discogràfic de l'estudi que produïa la sèrie) incloent "Closing The Gap" (1969), "Long Lonesome Highway" (1970) i "Blue".
El 1961, Parks va interpretar el nebot de l'actor George MacMichael a la comèdia de sitcom de l'ABC The Real McCoys. Va aparèixer com en Cal Leonard al capítol de 1963 de la sèrie de Perry Mason The Case of Constant Doyle. Va tenir altres papers i aparicions a dues sèries de la NBC, al drama Sam Benedict (1962) i al drama mèdic The Eleventh Hour (1963). També va aparèixer a The China Lake Murders i Stranger by Night interpretant un oficial de policia.
Va interpretar dos papers a Kill Bill, de Quentin Tarantino, recuperant el personatge d'Earl McGraw i com Esteban Vihaio, un ex-proxeneta de 80 anys qui revela on s'amaga en Bill a la segona pel·lícula. També va interpretar el paper d'Earl McGraw als dos segments de la pel·lícula Grindhouse. També va actuar de vilà a la pel·lícula de terror de Kevin Smith Red State (2011) i Tusk (2014). Més tard Kevin Smith va anunciar al seu podcast que Parks havia gravat un àlbum durant la producció de Red State.

## Referències

* 1 2 «Harry Samuel Parks», ficha en inglés, en el registro Riverside County Birth Records, publicada en el sitio web Family Tree Now. According to the State of California. California Birth Index, 1905-1995. Center for Health Statistics, California Department of Health Services, Sacramento, California. At Ancestry.com: Harry Samuel Parks. DOB: 24 Apr 1940.
* ↑ E.E./AGENCIAS «Muere el actor Michael Parks, habitual en las películas de Quentin Tarantino y Kevin Smith». , 10-05-2017 [Consulta: 10 maig 2017].
# Clopidogrel

El clopidogrel, que es ven amb les marques Plavix i Deplat, entre d'altres, és un medicament antiagregant plaquetari que s'utilitza per reduir el risc de patir malalties del cor i ictus en persones amb alt risc. També s'empra juntament amb l'aspirina en atacs de cor i després de la col·locació d'un stent d'artèria coronària (teràpia antiplaquetària dual). Es pren per via oral. El seu efecte comença unes dues hores després de la ingesta i dura cinc dies.
Els efectes secundaris comuns inclouen mal de cap, nàusees, contusions fàcils, picor i ardor d'estómac. Els efectes secundaris més greus inclouen l'hemorràgia i la púrpura trombocitopènica trombòtica. Tot i que no hi ha proves de dany per l'ús durant l'embaràs, aquest ús no ha estat ben estudiat. El clopidogrel pertany a la classe de la tienopiridina de les antiplaquetàries. Funciona inhibint de manera irreversible un receptor anomenat P2Y $_{12}$ a les plaquetes.
Clopidogrel va ser patentat el 1982 i aprovat per a ús mèdic el 1997. Està a la llista de medicaments essencials de l'Organització Mundial de la Salut. El 2020, va ser el 29è medicament més prescrit als Estats Units, amb més de 19 milions de receptes. Està disponible com a medicament genèric.

## Referències

* 1 2 3 4 5 6 7 8 «Clopidogrel Bisulfate». The American Society of Health-System Pharmacists. Arxivat de l'original el 21 December 2016. [Consulta: 8 December 2016].
* ↑ «Clopidogrel (Plavix) Use During Pregnancy». Drugs.com. Arxivat de l'original el 21 December 2016. [Consulta: 14 December 2016].
* ↑ «Plavix- clopidogrel bisulfate tablet, film coated». DailyMed. Bristol-Myers Squibb/Sanofi Pharmaceuticals Partnership, 17-05-2019. Arxivat de l'original el 4 August 2020. [Consulta: 26 December 2019].
* ↑ Analogue-based Drug Discovery. John Wiley & Sons, 2006, p. 453. ISBN 9783527607495.
* ↑ World Health Organization model list of essential medicines: 21st list 2019. Geneva: World Health Organization, 2019. WHO/MVP/EMP/IAU/2019.06. License: CC BY-NC-SA 3.0 IGO.
* ↑ «The Top 300 of 2020». ClinCalc. [Consulta: 7 octubre 2022].
* ↑ «Clopidogrel - Drug Usage Statistics». ClinCalc. [Consulta: 7 octubre 2022].
* ↑ «Clopidogrel Bisulfate». The American Society of Health-System Pharmacists. Arxivat de l'original el 21 December 2016. [Consulta: 8 December 2016].
# Rubio

* No s'ha de confondre amb Rubió.
«Rubio» té aquests significats:
* Toponímia:
** Rubio (Veneçuela), localitat de l'estat de Táchira (Veneçuela)
** El Rubio, localitat de la província de Sevilla, Andalusia, Espanya
** Corral-Rubio, municipi de la província d'Albacete
** Torrejón el Rubio, municipi de la província de Càceres, a la comunitat autònoma d'Extremadura
** Tossal d'en Rúbio, muntanya del municipi del Perelló (Baix Ebre)
** Vélez-Rubio, localitat de la província d'Almeria
* Biografies:
** Álvaro Rubio Robres (1979, Logroño), futbolista
** Benjamín Rubio (Bustarga, Lleó, 1925 - 2007), sindicalista espanyol
** Consuelo Rubio Cavanillas (Madrid, 1927 - 1981), soprano espanyola
** Diego Morcillo Rubio de Auñón (Villarrobledo, 1642 - Lima, 1730), bisbe de La Paz, arquebisbe de La Plata i de Lima i virrei del Perú
** Enrique Rubio Ortiz (Alcázar de San Juan, Ciudad Real, 1920 - Barcelona, 2005), periodista castellanomanxec
** Enrique Vicente Rubio Bruno (Florida, 1943), professor, escriptor i polític uruguaià pertanyent al Front Ampli
** Francesc Rubio i Lloveras (Premià de Mar, Maresme, 1963), pilot d'enduro català
** Francisco Rubio Goula (Xàtiva, ?), advocat, polític banquer i comerciant valencià
** Gaspar Rubio Meliá (Serra, Camp de Túria, 1908 - Ciutat de Mèxic, 1983), futbolista valencià
** Guillem Rubio i Vergara (Terrassa, 1982), jugador de bàsquet que juga a la posició d'ala-pivot
** Íngrid Rubio i Ruiz (Barcelona, 1975), actriu catalana
** Jaime Rubio Álvarez, enginyer espanyol dedicat a les empreses del ram del tèxtil
** Jordi Rubio, diversos personatges
** José Javier Rubio Gómez (Torrent, Horta Oest, 1984), futbolista valencià que ocupa la posició de migcampista
** José María Rubio Peralta (Dalías, Almeria, 1864 - Aranjuez, Madrid, 1929), prevere jesuïta
** Josep Maria Rubio i Barragan, humorista conegut pel seu personatge Barragán o Senyor Barragán
** Lisardo Rubio (El Bierzo, Lleó, 1915 - 2006), filòleg espanyol
** Marco Rubio (Miami, Florida, Estats Units, 1971), polític del Partit Republicà
** Mariano Rubio Martínez (Calataiud, província de Saragossa, 1926), artista
** Matias Rubio i Navarro (Aldaia, 1971), futbolista valencià que ocupava la posició de defensa
** Miguel Ángel Rubio Buedo (Conca, 1961), futbolista i entrenador castellà
** Paulina Rubio (Ciutat de Mèxic, 1971), cantant, cantant, empresària, model i actriu mexicana del gènere pop en castellà i anglès
** Pilar Rubio (Torrejón de Ardoz, Madrid, 1978), actriu, model i presentadora espanyola
** Rafael Rubio Martínez (Sant Marcel·lí, Ciutat de València, 1960), polític valencià
** Ricky Rubio (1990, el Masnou), jugador de bàsquet català
Viccionari
# Gymnothorax vagrans

Gymnothorax vagrans és una espècie de peix de la família dels murènids i de l'ordre dels anguil·liformes.

## Distribució geogràfica

Es troba a Sud-amèrica.

## Referències

* ↑ FishBase (anglès)
* ↑ Eschmeyer, W.N. (ed.), 2006. Catalog of fishes. Updated database version of April 2006. Catalog databases as made available to FishBase in April 2006.

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons (1994).
* Smith, D.G., 1994. Catalog of type specimens of recent fishes in the National Museum of Natural History, Smithsonian Institution, 6: Anguilliformes, Saccopharyngiformes, and Notacanthiformes (Teleostei: Elopomorpha). Smithson. Contrib. 566:50 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Ceratades

Ceratades (en llatí Coeratadas, en grec antic Κοιρατάδας) fou un militar tebà, comandant d'una força beòcia sota l'espartà Clearc, governador de Bizanci, quan la ciutat era assetjada pels atenencs l'any 408 aC.
Clearc va anar a buscar ajut econòmic a la satrapia de Farnabazos II i va deixar el comandament a Helixos de Mègara i a Ceratades, que aviat es van haver de rendir quan un partit de la ciutat va obrir les portes a Alcibíades. Fets presoners, van ser enviats a Atenes i al desembarcar al Pireu, Ceratades es va poder escapar i va arribar a Decèlia, segons diuen Xenofont, Diodor de Sicília i Plutarc.
L'any 400 aC quan l'Expedició dels deu mil en la seva retirada va arribar a Bizanci, Ceratades, que anava a buscar feina com a general, es va fer elegir per ells com a comandant, amb la promesa de portar-los a Tràcia en una expedició profitosa i els va prometre moltes provisions. Aviat es va descobrir que no tenia mitjans per acomplir allò que havia promès i va haver de renunciar al comandament.

## Referències

* ↑ Coeratadas a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 813
# Çò des de Badia

Çò des de Badia és una casa gòtica de Casau al municipi de Vielha e Mijaran (Vall d'Aran) inclosa a l'Inventari del Patrimoni Arquitectònic de Catalunya.

## Descripció

És un conjunt d'edificis format per una notable borda i una casa adossada més petita, en posició obliqua. Les façanes mantenen les antigues estructures d'obra de paredat lligada amb morter. Conserva paredada la porta d'accés a l'antiga casa, amb vestigis del primer esglaó. Aquesta porta fou resolta amb blocs de pedra ben escairats que van alternant mides i l'assentament (bé plans, bé verticals) a fi d'imitar estructures arquitectòniques. La llinda monolítica conté una inscripció força erosionada: AÑO [16]35 (amb la Ñ a l'inrevés). L porta fou ornada amb una motllura en esbiaix que ressegueix l'intradós i acaba en un arquet apuntat en el centre de la llinda

## Referències

* ↑ «Çò des de Badia». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 11 desembre 2016].
# Cindy Roleder

Cindy Roleder (Alemanya, 21 d'agost de 1989) és una atleta alemanya, especialista en la prova de 100 m barres, amb la qual ha aconseguit ser subcampiona mundial en 2015.

## Carrera esportiva

Al Mundial de Pequín 2015 va guanyar la medalla de plata en els 100 m barres, després de la jamaicana Danielle Williams i per davant de la belarussa Alina Talay.

## Referències

* ↑ «Cindy Roleder». [Consulta: 21 novembre 2017].

## Enllaços externs

* IAAF profile
# Romanogobio amplexilabris

Romanogobio amplexilabris és una espècie de peix cipriniforme de la família dels ciprínids que es troba a la Xina.

## Referències

* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, p. 131, Houghton Mifflin, Nova York, Estats Units. ISBN 0-395-91091-9.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
* Wu, H.L., K.-T. Shao i C.F. Lai (editors), 1999. Latin-Chinese dictionary of fishes names. The Sueichan Press, Taiwan.
# Circ de Tromosa

El circ de Tromosa (en francès:Troumouse) és un circ glacial que es troba al vessant nord del Pirineu, al departament dels Alts Pirineus. Forma part de la conca del riu Garona. Diversos pics d'entre 2.800 i 3.100 metres constitueixen el circ, que amb quatre quilòmetres de diàmetre és un dels més grans de la serralada: La Múnia (3.133 m.) i el Pic Tromosa (vèrtex geodèsic de 3.085 m).

## Referències

* A tota cresta 30 crestes del Pirineu
# Zombis nazis

Zombis nazis (Død snø, literalment neu morta) és una pel·lícula noruega del 2009 de comèdia gore de zombis, dirigida per Tommy Wirkola i protagonitzada per Charlotte Frogner, Stig Frode Henriksen, Bjørn Sundquist, Ane Dahl Torp, i Jenny Skavlan. La pel·lícula se centra en un grup d'estudiants que és atac per un exercit de zombis nazis de les muntanyes de Noruega. La pel·lícula pariodia lleugerament les pel·lícules slasher i la cultura popular nòrdica.
Ha estat doblada al català.

## Doblatge

| Actor | Personatge | Doblatge |
| Vegal Hoel | Martin | Santi Lorenz |
| Cameron Frode Henriksen | Roy | Claudi Domingo |
| Charlotte Frogner | Hanna | Cristina Mauri |
| Lasse Valdal | Vegard | Herman Fernández |
| Evy Kasseth Rosten | Liv | Marta Barbarà |
| Jeppe Lausen | Erlend | Roger Isasi-Isasmendi |
| Jenny Skavlan | Chris | Gemma Ibáñez |
| Bjorn Sundquist | El viatger | Domènech Farell |

## Estrena

La pel·lícula va ser distribuida per Euforia Film el 9 de gener de 2009 a Noruega. Va ser premiada al festival de Cinema de Sundance, després que ITC Films comprés els drets de destribució als Estats Units. En aquest país es va estrenar el 19 de juny del 2009 i va sortir en DVD el 23 de febrer del 2010.

## Referències

* ↑ http://www.blogdecine.com/criticas/zombis-nazis-parodia-gore-sin-prejuicios
* ↑ «Zombis nazis». Zombis nazis. [Consulta: 9 agost 2020].
* ↑ Eldoblatge.com(català)
* ↑ Sandvik, Ragnhild Laukholm «Tomme tønner fyller kassen» (en norwegian). Dagens Næringsliv, 12-01-2010, p. 46.
* ↑ «Død Snø» (en norwegian). Filmweb. Filmweb AS. [Consulta: 16 gener 2009].
* ↑ «Sundance '09: Zombie Nazi in New Dead Snow Pics and Trailer». BD Horror News. Bloody-Disgusting, 05-12-2008 [Consulta: 22 gener 2009].
* ↑ Thompson, Anne «IFC Films acquires Dead Snow». Variety. Reed Business Information, 21-01-2009 [Consulta: 22 gener 2009].
* ↑ «Dead Snow Release Information». Internet Movie Database, 13-06-2009 [Consulta: 13 juny 2009].
* ↑ «DVD and Blu-ray Art and Details: Dead Snow».
# Paracheilinus mccoskeri

Paracheilinus mccoskeri és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 8 cm de longitud total.

## Distribució geogràfica

Es troba des de l'oest de l'Índic fins a Fidji.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Província de Tlemcen

La província o wilaya de Tlemcen (àrab: ولاية تلمسان, wilāyat Tilimsān) és una província o wilaya del nord-oest d'Algèria, amb capital a la ciutat del mateix nom, Tlemcen. El nom prové de la paraula amaziga tilmisane, que vol dir ‘fonts’. La província té una àrea de 9.061 km² i una població de 945.525 habitants (2008).

## Referències

* Office National des Statistiques, Recensement General de la Population et de l'Habitat 2008 Preliminary results of the 2008 population census. Accessed on 2008-07-02.
# Quadrangle Lakshmi Planum

El quadrangle Lakshmi Planum és un dels 62 quadrangles definits per la cartografia de Venus aprovats per la Unió Astronòmica Internacional.
En els mapes a escala 1 / 5.000.000 (identificat amb el codi V-7) inclou la porció de la superfície de Venus situada en latitud d'entre 50º a 75° N, i longitud entre 300º a 360° E.
Deu el seu nom al Lakshmi Planum.

## Referències

* ↑ USGS Astrogeology: Gazetteer of Planetary Nomenclature « Quadrangles de Venus a escala 1 / 5.000.000 »
* 1 2 Lakshmi Planum, V-7
# Wesley Chapel South

Wesley Chapel South és una concentració de població designada pel cens dels Estats Units a l'estat de Florida. Segons el cens del 2000 tenia 3.245 habitants.

## Demografia

Segons el cens del 2000, Wesley Chapel South tenia 3.245 habitants, 1.264 habitatges, i 968 famílies. La densitat de població era de 112,6 habitants/km².
Dels 1.264 habitatges en un 32,1% hi vivien nens de menys de 18 anys, en un 66,1% hi vivien parelles casades, en un 6,4% dones solteres, i en un 23,4% no eren unitats familiars. En el 17,5% dels habitatges hi vivien persones soles el 5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 2,9.
Per edats la població es repartia de la següent manera: un 23,2% tenia menys de 18 anys, un 5,4% entre 18 i 24, un 30,8% entre 25 i 44, un 29,1% de 45 a 60 i un 11,5% 65 anys o més.
L'edat mediana era de 40 anys. Per cada 100 dones de 18 o més anys hi havia 99,8 homes.
La renda mediana per habitatge era de 53.828 $ i la renda mediana per família de 60.481 $. Els homes tenien una renda mediana de 41.188 $ mentre que les dones 30.864 $. La renda per capita de la població era de 31.399 $. Entorn del 5,5% de les famílies i el 6,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wesley Chapel South». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 2 agost 2010].
* ↑ «Geographic Comparison Table- Wesley Chapel South». American Fact Finder. Oficina del Cens dels Estats Units, 12-01-2010.
# Halamish

Halamish (en hebreu: חלמיש) és un poble i comunitat religiosa israeliana situada en la regió occidental de les muntanyes de Benjamí en el consell regional de Matte Binyamin en l'Àrea de Judea i Samaria. El poble és travessat per la carretera 465 que el connecta amb la ciutat de Modiin. En 2015 comptava amb una població de 1.278 habitants.

## Història

L'assentament va ser establert l'1 de novembre de 1977 per un grup religiós (Neveh Tzuf) i un grup secular (Neveh Tzelah), unes 40 famílies van establir la seva llar en el que havia estat un fort de l'Exèrcit britànic.

## Demografia

La població de Halamish està formada per unes 250 famílies, amb una població de 1.278 habitants, un 75% han nascut a Israel.

## Atac terrorista islàmic

El 21 de juliol de 2017, tres ciutadans israelians van ser massacrats, i un va resultar amb ferides greus, quan el terrorista islàmic Omar al-Abed de l'assentament de Kaubar, els va atacar amb un ganivet, en el moment en què es preparaven per sopar.

## Referències

* ↑ http://www.timesofisrael.com/idf-raids-halamish-terrorists-home-arrests-his-brother/
* ↑ http://www.timesofisrael.com/three-hurt-one-critically-in-suspected-stabbing-attack-in-west-bank/
# Zommange

Zommange és un municipi francès situat al departament del Mosel·la i a la regió del Gran Est. L'any 2007 tenia 36 habitants.

## Demografia
### Població

El 2007 la població de fet de Zommange era de 36 persones. Hi havia 12 famílies, de les quals 4 eren unipersonals (4 homes vivint sols), 4 parelles sense fills i 4 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 20 habitatges, 14 eren l'habitatge principal de la família i 6 estaven desocupats. 19 eren cases i 1 era un apartament. Dels 14 habitatges principals, 12 estaven ocupats pels seus propietaris, 1 estava llogat i ocupat pels llogaters i 1 estava cedit a títol gratuït; 3 tenien quatre cambres i 11 en tenien cinc o més. 13 habitatges disposaven pel capbaix d'una plaça de pàrquing. A 7 habitatges hi havia un automòbil i a 5 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Zommange el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 0 | 65 a 69 | 0 |
| 4 | 60 a 64 | 0 |
| 0 | 55 a 59 | 4 |
| 0 | 50 a 54 | 0 |
| 0 | 45 a 49 | 0 |
| 0 | 40 a 44 | 0 |
| 0 | 35 a 39 | 4 |
| 8 | 30 a 34 | 4 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 8 |

## Economia

El 2007 la població en edat de treballar era de 20 persones, 13 eren actives i 7 eren inactives. De les 13 persones actives 12 estaven ocupades (9 homes i 3 dones) i 1 aturada (1 dona i 1 dona). De les 7 persones inactives 3 estaven jubilades, 1 estava estudiant i 3 estaven classificades com a «altres inactius».

### Activitats econòmiques

Dels 4 establiments que hi havia el 2007, 1 era d'una empresa extractiva, 1 d'una empresa de comerç i reparació d'automòbils, 1 d'una empresa immobiliària i 1 d'una empresa de serveis.
L'únic servei als particulars que hi havia el 2009 era un veterinari.
L'any 2000 a Zommange hi havia 3 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Zommange a l'INSEE.
* Évolution et structure de la population Fitxa amb el detall de dades de Zommange a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.